Sussex-2 laat nou baie vrae | Netwerk24
Deur Pieter Booyzen, Elarduspark 22 Januarie 2020 00:00
Harry en Meghan se begeerte om 'n eie lewe te lei, is wêreldnuus.
Dit is normaal om te wonder wat die motief is vir so 'n dom besluit – aangesien hulle as egpaar baie gewild is, vernaam in Engeland. Boonop leef hulle soos "konings".
Harry was nog altyd 'n rebel wat koningin Elizabeth II gereeld in die verleentheid gestel het. Hy het ook lawwe dinge aangevang, soos om 'n meisie in Suid-Afrika te hê.
Kan daar ook moontlik teen sy vrou, Meghan, gediskrimineer word deur die koninklikes weens haar kleur en afkoms?
Dit moes uiters moeilik gewees het vir Harry om, sou dit waar wees, so iets geheim te hou.
Hoe lank gaan Harry nog sy vrou se outoritêre gedrag verkies bo die koninklike leefwyse wat hy prysgegee het?